TV2s brugere er enige – de nationale tests for 2.klasse er for svære. Venstres uddannelsesordfører erkender, at justeringer kan være en mulighed.

I interview med TV 2 blev uddannelsesordfører i Venstre, Anni Matthiesen, stillet spørgsmålet:

Kender du ordet 'højbrynet' - ved du, hvad det betyder?

Og her måtte uddannelsesordføreren erkende, at selvom det er et ord, som en 2. klasses-elev ifølge de nationale tests skulle kunne, så var det ikke et ord, som hun kendte.

- Nej, der må jeg melde pas. Og det tror jeg egentlig, der er flere voksne, der kan, siger Anni Matthiesen.

Min datters lærer måtte slå ordet op

Ifølge TV2’s brugere er der heller ingen tvivl; testen er for svær.

- Ja, det er helt vanvittigt hvilke ord, der er i de test. Min datter går i 4. klasse. Hendes lærer måtte ty til ordbogen, for hun kendte heller ikke nogle af de ord, der blev brugt, skriver Rikke Juul Hansen.

Niveauet er alt for højt, mener flere. Foto: TV 2 / TV 2

- Tænkte også hvad er højbrynet? Aldrig hørt det ord, trods over 50 år på bagen.... Og mon en 8-årig tænker på et ord som vingær, næppe de fleste, skriver Ulla Kate Rasmussen.

Også da TV 2 møder folk på gaden, er dommen den samme.

- Det er da svært det her, det kan jeg altså ikke! Siger en af de deltagende.

Justering kan være nødvendig

Ifølge Anni Matthiesen er de nationale tests dog stadig en god idé, men justeringer kan blive en nødvendighed.

- Jeg afviser ikke, at vi selvfølgelig er nødt til at følge med i, hvordan de her nationale tests fungerer, der er jo nogle rent faglige ting, som er vigtige at have med sig, også når man eventuelt skal videre til en videregående uddannelse.

- Men jeg afviser ikke, at vi selvfølgelig skal holde øje med de her tests, der kan jo være ting, som skal justeres undervejs, siger uddannelsesordføreren til TV 2.

Prøv selv

Vi har samlet fem ord fra testen, så du selv kan prøve af, hvordan det er at dele ord i en 2. klasse.

Træk slideren til venstre for at se, hvilke ord der gemmer sig bag: